รบกวนถามคุณค่ะ​ ผื่นขึ้นที่หน้าทายาอะไรได้ค่ะ​ ผื่นประเภทเม็ดแดงเป็นคันยิบๆ​ อาจจะเพราะแพ้เหงื่อ​ เพราะเหงื่อไหลออกตลอด​ อากาศอบอ้าวมากค่ะวันนี้พึ่งขึ้น​ เลยต้องรบกวนสอบถามค่ะ ที่หาซื้อได้ตามท้องตลาดรือตามร้านขายยาทั่วไปค่ะ
สวัสดีค่ะ การวินิจฉัยที่เป็นไปได้-เป็นผดผื่นร้อนเกิดจากต่อมเหงื่อที่อุดตันใต้ผิวหนัง โดยเฉพาะเมื่อเหงื่อออก หรืออยู่ในสภาพอากาศที่ร้อนและชื้น-ผื่นผิวหนังอักเสบเช่นจากการแพ้สัมผัส คือแพ้สารกันเสียในเครื่องสำอาง โลชั่น ครีม สบู่ล้างหน้า-รูขุมขนอักเสบ หากมีการติดเชื้อร่วมด้วยจะมีหัวหนองคล้ายเม็ดสิวได้หากเป็นผื่นแดงคันที่ถูกกระตุ้นด้วยเหงื่อและความร้อน จะนึกถึงผดผื่นร้อนมากที่สุด ซึ่งการรักษาที่สำคัญก็คือหลีกเลี่ยงความร้อนและเหงื่อค่ะ ควรใช้ผ้าเย็นเช็ดหรืออาบน้ำบ่อยๆ หากเป็นตุ่มแดงคันมาก อาจรับประทานยาแก้คัน ร่วมกับ ใช้ยาสเตียรอยด์ทาบางๆได้ควรไปพบแพทย์เมื่อตุ่มแดงคันมาก มีอาการของการติดเชื้อร่วมด้วยเช่นมีหนอง ปวด บวม หรือมีผื่นผิวหนังอักเสบลุกลามเป็นบริเวณกว้างอ่านเพิ่มเติม